NaiveNeuron/SloPal huggingface dataset:
Dostál, Ondrej, poslanec NR SR (2023-12-19):
Pán poslanec Hellebrandt, zdôraznili ste dôležitosť profesionality a nezávislosti verejných inštitúcií, ako aj potrebu ich brániť. Neplatí to, samozrejme, iba o inštitúciách, ktorých nezávislosť je spochybňovaná predkladaným návrhom zákona, prípadne mala byť spochybnená predkladaným alebo nakoniec nepredloženým pozmeňujúcim návrhom pána poslanca Michelka. A o protimonopolnom úrade ste teda tiež, tiež hovorili, a teda nech si hovorí, kto chce, čo chce, je to aj výsledok tlaku, ktorí sme my vyvinuli, že aspoň protimonopolný úrad nebude zasiahnutý touto novelou, ak si to do rána zasa nerozmyslia. Veľmi správne ste poukázali aj na tú súvislosť štatistického úradu, toho, ako sa falšovali štatistiky v Grécku v situácii, keď sa u nás ide robiť akože konsolidácia, aby som použil ten výraz, ktorý sa hodí nie len na túto rozpravu, akože rozpravu, ale aj tú konsolidáciu, ktorá je akože konsolidáciou. Je dôležité aj to, aby štatistický úrad konal nezávisle, nebol pod priamymi politickými tlakmi. A veľmi sa mi páčil ten váš vhľad do duše úradníka, pracovníka ministerstva, ktorý si mnohokrát musí kreatívne vymýšľať odôvodnenia pre rôzne nezmysly, s ktorým politici prichádzajú, ale toto sú tak veľké nezmysly, že ani tí inak kreatívni úradníci nedokázali k tomu niečo presvedčivé vymyslieť. Áno, je to, je to tak.
Dostál, Ondrej, poslanec NR SR (2018-05-11):
Nevidím v tom nejaký zlý úmysel, naozaj asi ide o nepripravenosť tých registrov, čo možno teda je dosť prekvapujúce, že vzhľadom na tú miliardu eur, investovanú do informatizácie verejnej správy v uplynulom programovom období, registre ešte nie sú dostatočne prepojené alebo vôbec prepojené a nefunguje všetko ako hodinky a musíme ísť, ísť iba postupne. Čiže my sme mali aj rozporové konanie k našej hromadnej pripomienke na úrade podpredsedu vlády, ešte vtedy pána Petra Pellegriniho, a tiež to bolo jedno z tých rozporových konaní, ktoré prebehli veľmi, veľmi korektne. A teda naozaj aj tam ide o nejakú praktickú nepripravenosť, resp. o pripravenosť práve týchto, týchto registrov. A samozrejme, že niektoré z tých vecí, o ktorých som hovoril a ktoré boli predmetom hromadnej pripomienky, naozaj asi nejde, že mávnutím prútiku urobiť, lebo by si to vyžadovalo zásadnejšie zmeny. Ale niektoré veci, ako napr. doplnenie tých neziskových organizácií rôznych typov, by tam bolo možné zapracovať. A príde mi to trochu ako premárnená príležitosť, lebo keď sa otvára stovka zákonov a novelizuje sa stovka zákonov, aby sme mohli uplatniť tento princíp nejako reálne, aby to nebola len nejaká deklarácia, lebo tam sa musí toto všetko premietnuť do ustanovení konkrétnych zákonov špeciálnych. No tak keď nabudúce tam budeme ďalší informačný systém dávať, tak znova budeme otvárať ďalšiu stovku zákonov alebo možno nejaké desiatky alebo ešte viacej. No tak, škoda.
Hrušovský, Pavol, podpredseda NR SR (2011-05-17):
Hlasujeme, páni poslanci, o návrhu prideliť zákon na prerokovanie výborom, určiť gestorský výbor a lehotu, v ktorej majú výbory návrh prerokovať. (Hlasovanie.) 149 prítomných, 81 za návrh, 67 sa zdržalo, 1 nehlasoval. Návrh sme schválili. Panie poslankyne, páni poslanci, ešte predtým, ako pristúpime k vykonaniu tajnej voľby na vymenovanie kandidáta na generálneho prokurátora, chcem požiadať o všeobecný súhlas, keďže predpokladáme voľbu dlhšie, ako bývalo zvykom, aby sme po vyhlásení výsledku tajnej voľby dnes prerušili rokovanie 18. schôdze a pokračovali ďalším rokovaním zajtra ráno o 9.00 hodine. Je s takýmto návrhom súhlas? (Súhlasná reakcia pléna.) Ďakujem. (Pokračovanie v rokovaní o návrhu na voľbu kandidáta na vymenovanie za generálneho prokurátora Slovenskej republiky , tlač 189.) Panie poslankyne, páni poslanci, ešte vás chcem poprosiť o pozornosť pred samotnou tajnou voľbou preto, lebo dochádza k niektorým organizačným zmenám, na ktoré sme boli zvyknutí pri predchádzajúcich tajných voľbách minimálne v tom, že vchádzať do volebnej miestnosti nebudeme tak, ako bolo zvykom po ľavej ruke predsedajúceho, ale druhou stranou rokovacej sály. A chcem poprosiť overovateľov, aby vykonávali svoju funkciu overovateľov s najväčšou zodpovednosťou a dohliadali na tajný priebeh hlasovania. Chcem ešte poslancom pripomenúť, že svoju voľbu na hlasovacom lístku vyjadríme tak, že pri mene a priezvisku kandidáta označíme tú alternatívu, za ktorú hlasujete: „za“, „proti“ alebo „sa zdržiavam“. Hlasovací lístok je neplatný, ak je voľba označená alebo ak je hlasovací lístok, ak nie je voľba označená alebo ak je hlasovací lístok menený alebo doplňovaný. (Ruch v sále.) Prosím, páni poslanci... (Ruch v sále.) Páni poslanci, poprosím vás o zachovanie kľudu. Skrutátorov všetkých, skrutátori, poprosím vás, aby ste použili, pán poslanec Muránsky, aby ste použili iný vchod na vchod do hlasovacej miestnosti. Poprosím, aby ste neumožnili hlasovať skôr, ako nebude volebná miestnosť pripravená na prevedenie tajnej voľby, o ktorej pripravenosti sa idem presvedčiť a až potom dám súhlas na začatie voľby. Pán poslanec Paška.
Mizík, Stanislav, poslanec NR SR (2020-07-14):
Ďakujem za slovo. Pani Zemanová, ja normálne žasnem, poviem vám prečo. Návrh vášho zákona chce riešiť týranie zvierat, čo sú živé bytosti. To je chvályhodné, s týmto absolútny súhlas. A ešte raz absolútny súhlas. Ale je tu jedno ale. Nechápem, ako môžte chrániť zvieratá, keď nechránite nenarodené, ale tiež živé bytosti v lone ženy. A veru sú tiež týrané pri tom odpornom zákroku. Ďakujem za slovo.
Paška, Pavol, predseda NR SR (2014-02-04):
Ja, samozrejme, s vami súhlasím, že o pol dvanástej, samozrejme počas rokovania pléna by nemali zasadať výbory. Takže neviem, kde je predseda výboru? O dvanástej? (Hlas osloveného: Áno, o dvanástej.) Takže nemusíme hlasovať ani o tom. Normálne cez obedňajšiu prestávku bude zasadnutie výboru. Dobre, pán poslanec? Budeme teraz pokračovať v prerušenom rokovaní v druhom čítaní o vládnom návrhu zákona o výbušninách. O slovo požiadal pán minister. Pán minister, poprosím vás. Len pre vysvetlenie, potrebujeme vzhľadom na to, že v spoločnej správe sa nám bijú dve, dva termíny účinností, umožniť samostatné hlasovanie o jednotlivých bodoch, takže pán minister otvorí rozpravu. (Pokračovanie v prerušenom rokovaní o vládnom návrhu zákona o výbušninách, výbušných predmetoch a munícii a o zmene a doplnení niektorých zákonov , tlač 706.)
Hrnčiar, Andrej, podpredseda NR SR (2018-05-17):
Pani poslankyňa Blahová.
Hrnčiar, Andrej, podpredseda NR SR (2016-11-25):
Ďakujem. Prosím spoločného spravodajcu predsedu výboru, teda člena výboru pre zdravotníctvo, pána poslanca Igora Janckulíka, aby podal správu o výsledku prerokovania materiálu vo výboroch.
Paška, Pavol, predseda NR SR (2014-04-03):
(Zaznievanie gongu.) Pekné popoludnie, dámy a páni. Budeme pokračovať v rokovaní programu 33. schôdze. Ešte predtým pán poslanec Hlina.
Dostál, Ondrej, poslanec NR SR (2016-11-30):
Pán poslanec Viskupič, chcel by som nadviazať na tú časť tvojho vystúpenia, kde si hovoril o hodine otázok. Naozaj považujem za zvláštne, ale to je asi slabé slovo „zvláštne“, spôsob, akým poslanci SMER-u pristupujú k hodine otázok a ako sú nedočkaví pýtať sa svojho premiéra práve na hodine otázok, aby im brali priestor pre kladenie otázok, tak ako to v normálnych demokratických parlamentoch funguje. Preto som veľmi rád, že zajtra popri takých na telo idúcich otázkach typu, že, vážený pán predseda vlády, aký odkaz pre mladú generáciu plynie zo života štátnika a politika Alexandra Dubčeka, alebo, pán premiér, aké opatrenia pripravujete pre malých a stredných podnikateľov, najmä živnostníkov, a bude musieť pán premiér odpovedať aj na moju otázku, kde sa ho pýtam na jeho sklon k návštevám a k obdivu ku komunistickým diktátorom a autoritárskym samovládcom, pretože pán premiér navštívil nielen Castrovu Kubu, ale aj Kaddáfího Líbyu či naposledy Lukašenkovo Bielorusko. A ja na rozdiel od opäť ostrých opozičných poslancov sa nepýtam na prínos tejto návštevy pre obchodné a hospodárske vzťahy Slovenska s Bieloruskom, ale pýtam sa ho na jeho fascináciu nedemokratickými režimami a pýtam sa ho na to, či plánuje svoje smutné celosvetové turné po diktatúrach v blízkej dobe zavŕšiť návštevou Kim Čong-una, severokórejského tyrana. A keďže tá otázka bola vylosovaná ako druhá, tak verím, že na ňu dostanem odpoveď, aj keď pán premiér sa asi nebude kvôli tomu v noci potiť a dokáže si niečo pripraviť, teda ak príde. Ďakujem.
Blcháč, Ján, poslanec NR SR (2020-07-23):
Ďakujem pekne za slovo. Ja len veľmi krátko by som chcel oceniť vystúpenie pána poslanca Matúša Šutaja Eštoka komplexne, ale predovšetkým v tej časti, kde hovoril o..., kde pripomenul za ostatné 4 mesiace netransparentné výberové konania na pozície prednostov okresných úradov. A trošku tak na odľahčenie, keďže je už pomaly, je už ráno alebo tesne nadránom. V istom okrese sa stalo to, že pretože tých členov OĽANO v tých okresoch nie je, samozrejme, prebytok, tak v istom okrese sa stalo to, že sa stal prednostom okresného úradu istý pán, ktorý má za sebou kariéru už v troch, v troch stranách rôzneho charakteru, aby som bol konkrétny, takže zrejme má svoje skúsenosti a asi preto vyhral toto výberové konanie. A zachytil som taký, taký bonmot na margo tejto nominácie, že by teda tohoto pána prednostu mali začať volať kamarát kamarátovho kamaráta. Ďakujem pekne.
P. Hrušovský, predseda NR SR: (2003-05-21):
(Hlasovanie.) 133 prítomných, 92 za návrh, 8 proti, 31 sa zdržalo, 2 nehlasovali. Návrh sme schválili. Na základe schváleného návrhu pristúpime k tretiemu čítaniu o vládnom návrhu zákona, ktorým sa mení a dopĺňa Zákonník práce. Pýtam sa prítomných pánov poslancov, či sa chce niekto prihlásiť do rozpravy v rámci tretieho čítania ústne. Keďže som nedostal žiadne písomné prihlášky, konštatujem, že nie je to tak, preto vyhlasujem rozpravu o tomto bode programu za skončenú. Prosím, pani spoločnú spravodajkyňu, pani poslankyňu Sárközy, aby uviedla návrh hlasovania o návrhu zákona ako o celku.
Zimenová, Zuzana, poslankyňa NR SR (2017-11-30):
Ďakujem pekne za slovo. Rada by som predložila interpeláciu na pána ministra dopravy, pána Árpáda Érseka. V súlade s čl. 80 Ústavy Slovenskej republiky a § 129 zákona o rokovacom poriadku si vám dovoľujem, pán minister, podať nasledovnú interpeláciu: Dňa 30. novembra 2017, keď doprava na Slovensku a obzvlášť v Bratislave a okolí v súvislosti so snehovou kalamitou kolabovala, vyhlásili Železnice Slovenskej republiky, že, citujem, „sneženie nespôsobilo na železničných tratiach zatiaľ vážnejšie problémy“, koniec citátu, pričom vraj podľa železníc bola v tejto deň, opäť citát, „železničná doprava plynulá a bez výhradných meškaní“. Avšak pravdou je, že vlaky na trati Komárno – Bratislava meškali viac než 60 minút. Meškali údajne preto, že tri výhybky železníc Slovenskej republiky na tejto trati neboli funkčné kvôli v noci napadnutému snehu. Pán minister, je pravda, že tento stav nastal aj preto, že Železnici Slovenskej republiky obmedzujú nočné smeny, ktoré sa majú starať o funkčnosť výhybiek? Zároveň chcem upozorniť, že železničná trať Komárno – Bratislava má problém s plynulosťou prevádzky nielen počas zimy, ale celoročne. Problémom sú neustále výluky, ktorých dôsledkom je nutnosť ľudí presadať z vlakov do autobusov a naopak. Pán minister, existuje na Slovensku iná trať, ktorá by bola tak vyťažená, ako je trať Komárno – Bratislava a zároveň by išlo o jednokoľajovú trať? Pretože problémy s výhybkami a výlukami, ktoré sa na tejto trati opakujú a spôsobujú tak obyvateľom problémy v ceste do práce a do škôl, evidentne súvisia s tým, že táto frekventovaná trať nemá druhú koľaj. Pán minister, chcem sa vás opýtať, neuvažuje sa o rozšírení tejto trate o ďalšiu koľaj? Ďakujem.
Glváč, Martin, podpredseda NR SR (2017-05-10):
Ďakujem. Dávam slovo spravodajcovi z ústavnoprávneho výboru poslancovi Petrovi Kresákovi, aby informoval Národnú radu o výsledku rokovania výboru a aby odôvodnil návrh a stanovisko gestorského výboru. Vitajte, pán poslanec, nech sa páči.
Paška, Pavol, predseda NR SR (2014-10-29):
Pán poslanec Mikloško, faktická poznámka. Končím možnosť sa prihlásiť.
Bugár, Béla, poslanec NR SR (2014-01-30):
Ďakujem za slovo. Pán predseda Národnej rady, ak teda už hovoríme o uráne, tak, prepáčte, musím citovať zo 14. 12. 2012, keď pán minister váš Malatinský podpísal memorandum s materskou spoločnosťou, ktorá vykonáva geologický prieskum, o spolupráci. Takže vy môžete hocičo hovoriť, urán máte vy na hlave ako maslo. Viete, hovoríte o tom a vyjadrujete podporu, že policajtov vždy budete podporovať. To je len slovné vyjadrenie. Ja som osobne svedčil v prospech policajta, ktorého napadli občania. A ja som bol svedok toho. Takže treba skutky, a nie rečičky. Táto schôdza dnes nie je ani o policajtoch, nie je ani o Rómoch, ale je o arogancii vlády. Hovoríte, že bola možnosť, pani ombudsmanka napríklad na výbore mohla vystúpiť. Vaša vláda nedovolila jej vystúpiť, ponížila ju. Vaši poslanci tu v Národnej rade nedovolili tú správu zaradiť, tak o čom hovoríte? Aspoň neklamte. Viete, zas na druhej strane musím aj to povedať, že na rozdiel od pána ministra Kaliňáka dnes ste pochválili napríklad pána predsedu ľudskoprávneho výboru pána Chmela, že zvolil dobrý postup na výbore a tak ďalej. Včera váš stranícky podpredseda, podpredseda vlády a minister vnútra Kaliňák, ho dourážal. Dourážal človeka, ktorý urobil toľko pre Slovensko, že pán Kaliňák keď ešte bude ďalších sto rokov žiť, ani desatinu nestihne z toho. Takže sa hanbite za to.
Hrušovský, Pavol, podpredseda NR SR (2010-12-08):
Hlasujeme. (Hlasovanie.) 141 prítomných, 78 za návrh, 7 proti, 56 sa zdržalo. Konštatujem, že body 1 a 2 zo spoločnej správy sme schválili. Ďalší návrh.
P. Paška, predseda NR SR: (2010-03-09):
(Hlasovanie.) 128 prítomných, 78 bolo za, 3 proti, 47 sa zdržalo. Tento návrh uznesenia sme schválili. Ešte jedno hlasovanie uvedie pán poslanec, a to o návrhu uznesenia k Zameraniu zahraničnej politiky Slovenskej republiky na rok 2010 . Je to tlač 1489.
P. Hrušovský, podpredseda NR SR: (2002-05-29):
(Hlasovanie.) 113 prítomných, 48 za, 14 proti, 50 sa zdržalo, 1 nehlasoval. Neschválili sme druhý pozmeňujúci návrh pána poslanca Mesiarika. Budeme hlasovať o treťom. M. Mesiarik, poslanec: Dajte hlasovať o bode 3.
Pčolinský, Peter, doterajší podpredseda NR SR (2023-10-25):
Pán poslanec Tomáš Taraba.
Laurenčík, Milan, podpredseda NR SR (2021-09-17):
Pani poslankyňa, chcete reagovať na faktickú poznámku? Nech sa páči. Musíte stlačiť.
Grendel, Gábor, podpredseda NR SR (2021-10-19):
S reakciou na faktické poznámky – pán poslanec Marián Kotleba.
Bugár, Béla, podpredseda NR SR (2011-07-07):
Reaguje na pána predrečníka Ondruša, ktorý toto hovoril. Hovoril o krčme, páni poslanci, ale zabúdate.
Marosz, Ján, poslanec NR SR (2017-03-23):
Ďakujem, pán minister, za vašu odpoveď, aj keď táto odpoveď ma neuspokojila. 7,5-kilometrový úsek, neviem, či spĺňa parametre len nejakej doplnkovej stavby alebo doplnkového tovaru. Dva roky sú všetky dokumentácie pripravené na súťaženie, nesúťažilo sa. Napriek tomu teraz namiesto toho, aby bola vypísaná riadna, transparentná verejná súťaž, verejné obstarávanie, medzi sebou interne na Národnej diaľničnej spoločnosti beží príprava cenových ponúk pre dve konkrétne spoločnosti: spoločnosť Doprastav, ktorá stavia Hričovské Podhradie – Lietavská Lúčka, a spoločnosť okolo pána Remetu, teda Dúha. Takže títo zamestnanci sú tam pod tlakom, robí sa tu jedna netransparentná a špinavá záležitosť. Po druhé, treba ešte, pán minister, aj toto povedať, že neni termín, tá križovatka tam v tej Lietavskej Lúčke postavená nebude, ani tam nie je stanovený termín, že kedy tá križovatka tam má byť. Ale vráťme sa k meritu veci. Ešte raz z tohto miesta vás prosím a vyzývam, aby ste ako zodpovedný minister dohliadli na to, aby bola vypísaná na celý úsek privádzača Žilina – Lietavská Lúčka riadne, transparentné výberové konanie, aby sa mohli zapojiť všetky firmy, ktoré o túto súťaž majú záujem. Prostriedky, ktoré na tom ušetríme, sa budú rátať v miliónoch eur a môžu byť použité napríklad na cestu smrti, na ktorú sa dopytoval pán poslanec Podmanický. Kartelové súťaže, ktoré sa dejú na ministerstve dopravy, rozdiel medzi najnižšou a najvyššou cenou je mínus 3-4 %. Keď sa súťaží, ako sa má, v súlade so zákonmi Slovenskej republiky a verejnej súťaže, vieme ušetriť 22, 26 % hodnoty, obstarávacej hodnoty zákazky. Takže ešte raz ďakujem za vašu odpoveď, ale prosím, dohliadnite na riadnu, transparentnú súťaž.
Laššáková, Jana, podpredsedníčka NR SR (2013-06-05):
Na vystúpenie pána poslanca nie sú faktické poznámky. Nech sa páči, pán poslanec Fecko, ktorý je písomne prihlásený do rozpravy, máte slovo.
Pellegrini, Peter, predseda NR SR (2015-05-19):
Prezentujme sa a hlasujme. (Hlasovanie.) Prítomných 134 poslancov, za hlasovalo 54, proti boli 2, zdržalo sa 78. Návrh sme neschválili. Budeme hlasovať v prvom čítaní o návrhu pána poslanca Hlinu na vydanie zákona, ktorým sa dopĺňa školský zákon (tlač 1470), bod 34 schváleného programu. Spravodajcom je člen výboru pre vzdelávanie, vedu, mládeže a šport pán poslanec Eugen Jurzyca. Prosím ho, aby uviedol hlasovanie. [Hlasovanie o návrhu poslanca Národnej rady Slovenskej republiky Alojza Hlinu na vydanie zákona, ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov , tlač 1470.]
Danko, Andrej, predseda NR SR (2017-03-24):
Ďakujem, pán poslanec. Na vystúpenie pána poslanca jedna faktická poznámka. Uzatváram možnosť prihlásenia s faktickou poznámkou. Pani poslankyňa Veronika Remišová, nech sa páči. (Reakcie z pléna.) Ale bolo tam meno pani poslankyne, Veronika Remišová. Ako ste to zatlačili? Asi omylom. (Reakcia navrhovateľky.) Aha, dobre, môžte ešte raz, omyl. Takže poprosím, prihláste sa, pán poslanec Budaj. (Reakcia navrhovateľky.) No vy ste bola reakcia na pána poslanca s faktickou poznámkou, nie? (Reakcia navrhovateľky.) Pán Budaj, vy ste nebol prihlásený? Nebol... (Reakcia z pléna.) Hej? (Reakcia z pléna.) Dobre, takže ešte raz. Poprosím vás, faktické poznámky na vystúpenie pána poslanca. Ďakujem. Uzatváram možnosť prihlásenia s faktickými poznámkami. Prvý je prihlásený pán poslanec Budaj. Nech sa páči.
Kažimír, Peter, podpredseda vlády a minister financií SR (2015-01-29):
Ďakujem, pán predseda, za slovo. Dovoľte mi, aby som z poverenia predsedu vlády a podľa rokovacieho poriadku Národnej rady Slovenskej republiky ospravedlnil z dnešnej hodiny otázok neprítomných členov vlády a oznámil ministrov poverených ich zastupovaním. Podpredseda vlády a minister vnútra Slovenskej republiky Robert Kaliňák sa nezúčastní hodiny otázok. Zastupuje ho minister Ján Počiatek. Takisto je neprítomný minister školstva, vedy, výskumu a športu Juraj Draxler. Zastupuje ho pán minister Ján Richter. Hodiny otázok sa takisto nezúčastnia pán podpredseda vlády a minister zahraničných vecí Miroslav Lajčák, nie sú naňho ale žiadne otázky, tak isto podpredseda vlády pre investície Ľubomír Vážny, takisto naňho nie sú otázky. A neprítomný bude aj minister spravodlivosti Tomáš Borec, na ktorého takisto otázky nie sú. Ďakujem.
Blanár, Juraj, podpredseda NR SR (2022-09-21):
Tri faktické poznámky na vaše vystúpenie. Ako prvý pán poslanec Krajčír.
Glváč, Martin, podpredseda NR SR (2019-03-27):
S reakciou pán poslanec Dostál.
Grendel, Gábor, podpredseda NR SR (2023-02-10):
Pán poslanec Svrček.
Paška, Pavol, predseda NR SR (2013-09-05):
Pán poslanec Hlina, ďakujem za interpeláciu. Pán poslanec Lipšic, ďalší do rozpravy. Ešte ste neskončili?
P. Hrušovský, predseda NR SR: (2004-10-28):
(Hlasovanie.) 135 prítomných, 121 za, 9 proti, 5 nehlasovalo. Návrh uznesenia Národná rada schválila. Poprosím pána poslanca Ladányiho, aby predniesol návrh uznesenia k prerokúvanému bodu, ktorý sme prerokúvali na neverejnom rokovaní, Programový plán rezortu ministerstva obrany na roky 2005 až 2010 (tlač 868). L. Ladányi, poslanec: Ďakujem. Návrh uznesenia. Uznesenie Národnej rady Slovenskej republiky z 28. októbra k Programovému plánu rezortu ministerstva obrany na roky 2005 až 2010 (tlač 868): „Národná rada Slovenskej republiky schvaľuje Programový plán rezortu ministerstva obrany na roky 2005 až 2010 ako strednodobý rámec výstavby Ozbrojených síl Slovenskej republiky.“
Kolesík, Andrej, poslanec NR SR (2010-12-16):
Ďakujem, pán predsedajúci. Pán kolega Matovič, bez mihnutia oka, bez akýchkoľvek dôkazov nadávate, urážate, osočujete. Nechcem sa k tomu nejako vracať, chcem sa vás len spýtať. Ako by ste nazvali človeka, ktorý si nechá od svojich straníckych kamarátov prideliť byt 156 m2	na Grösslingovej ulici v priamom centre Bratislavy za smiešnych 54 390 Sk. Prosím, odpovedzte mi vo vašej reakcii, akým slovom by ste nazvali takéhoto človeka? Ďakujem. (Smiech v sále a potlesk.)
V. Veteška, podpredseda NR SR: (2007-05-11):
Panie poslankyne, okrem pána poslanca aj pán poslanec Zala, aj pán poslanec Urbáni namietali predchádzajúce hlasovanie, preto musím prečítať výsledky toho hlasovania, ktoré som ohlásil. (Hlasovanie.) Prítomných 90, za 71, proti 14, zdržal sa 1, nehlasovali 4. Konštatujem, že námietke bolo vyhovené a hlasuje sa o tom ešte jedenkrát. Teraz prerušujem na päť minút rokovanie schôdze, pretože pán poslanec Hrušovský nemá platnú hlasovaciu kartu, kým mu vystavia novú, musíme počkať chvíľočku. (Technická prestávka.) (Po prestávke.)
Blaha, Ľuboš, podpredseda NR SR (2024-02-13):
Na vaše vystúpenie evidujem jednu faktickú poznámku, pán poslanec, nech sa... dve faktické poznámky. Nech sa páči, pani poslankyňa Zuzana Mesterová.
P. Hrušovský, podpredseda NR SR: (2002-07-03):
R. Hofbauer, poslanec: Je možné súhlasiť s názorom pána poslanca Brňáka, že obsiahnutie osôb v čiernej listine nie je plne konzistentné s predkladaným návrhom zákona, avšak vecne spravodlivé, myslím, konzistentné je absolútne. A domnievam sa, že v tomto prípade by sme nemali hľadať problémy, ako túto vec neriešiť, ale mali by sme predovšetkým hľadať cesty, ako tieto nespravodlivosti minulosti riešiť. O čo ide. V tej čiernej listine boli zapísané desiatky osôb, znamenitých, múdrych, vzdelaných ľudí, ktorí znamenali pozitívny prínos pre spoločnosť, ale ich najlepšie roky vlastne boli odpísané tým, že obsiahnutím do čiernej listiny boli diskriminovaní pri normálnom výkone povolania, pri svojom postupe, pri pozícii a vlastne ocitli sa v kategórii treťotriednych občanov bez toho, že by boli uväznení. Dôverne poznám tento stav, pretože veľmi mnohí z môjho okruhu, ale aj okruhu mojich rodičov sa nachádzali v tejto listine. A domnievam sa, že tu by sme mali nájsť skutočne spoločnú reč, ako krivdy minulosti odčiniť, a nehľadať ani konkrétnych vinníkov, ani konkrétne problémové miesta, z akých dôvodov by to v súčasnosti možné nebolo. Ja pozmeňujúci návrh pána poslanca Hamžíka plne podporím. A veľmi by som sa prihováral za to, aby tento návrh takisto podporili aj všetci ostatní poslanci.
Baránik, Alojz, poslanec NR SR (2022-06-15):
Na rozdiel od mojich predrečníkov, ktorí sa sústredili prevažne na to, aký je toto prešľap voči dohodám v rámci koalície, ja by som sa sústredil na to, že aký je toto prešľap voči právnemu štátu. Je prirodzené, že v právnom štáte je potrebné dodržiavať zákony, aj je potrebné dodržiavať rozhodnutia urobené na základe zákona. Je nesporné, že ÚVO urobilo tie rozhodnutia, ktoré sa týmto navrhovaným zákonom majú zmazať, urobilo v súlade nielen so zákonom vnútroštátnym, ale aj v súlade s európskou legislatívou a konkrétne s rozhodnutím Európskej komisie, ktorá výšku týchto pokút takto stanovuje. A preto si myslím, že ak sa z tohto návrhu stane naozaj zákon, ak naozaj dôjde k tomu, že je, že bude aj podpísaný pani prezidentkou alebo prípadne znovu odhlasovaný, ak by ho pani prezidentka nepodpísala, že je naozaj treba očakávať, že bude tento zákon napadnutý na Ústavnom súde. A podľa mňa by mal byť napadnutý generálnym prokurátorom ako všeobecným ochrancom zákonnosti. Samozrejme, to by sme asi museli mať iného generálneho prokurátora. Ale naozaj je toto nielen ten postup, ale aj ten samotný produkt tohto postupu je niečo, čo je v príkrom rozpore s ústavným poriadkom.
Žitňanská, Lucia, poslankyňa NR SR (2019-05-10):
... ale, ako som povedala, niekomu to padne na hlavu.
Galko, Ľubomír, poslanec NR SR (2018-05-09):
Ďakujem pekne. Pani kolegyňa, viete, čo si myslím? Že ani ste nemali vystupovať, lebo ani pán poslanec Hrnko, ani celá Slovenská národná strana vám za to jednoducho nestoja. Dámy a páni, to, čo tu robíte a to, čo tu idete spraviť, je jedno odporné, nechutné krágľovanie, ktoré naposledy robil Vladimír Mečiar. Pán Bugár si to pamätá, tú dobu vtedy, keď boli všetci nacpaní z opozície do všelijakých výborov pre životné prostredie a čo ja viem, kde. Takže on veľmi dobre vie, o čom hovorím. Je to nechutné. A chcem vás požiadať, aby ste zišli z krátkej cesty. Teraz hovorím za seba, hovorím za predsedníčku Janu Kiššovú, predsedníčku hospodárskeho výboru, hovorím za predsedu osobitného kontrolného výboru pre nezlučiteľnosť funkcií Vladimíra Slobodu. Ak toto dotiahnete dokonca, tak my zahájime rokovania s ostatnými opozičnými stranami, aby ste si všetky výbory prebrali sami. To znamená všetky predsednícke miesta na všetkých výboroch, tak kontrolných, ako aj tých, ktoré nie sú kontrolné, ktoré sú normálne, a môžete si to tu potom robiť sami. Ďakujem pekne. (Potlesk.)
Hrnčiar, Andrej, podpredseda NR SR (2018-03-14):
Prosím, prezentujme sa a hlasujme. (Hlasovanie.) Prítomných 101, za 24, proti 44, zdržalo sa 27, nehlasovali 6. Konštatujem, že sme tento návrh zákona neschválili. Nasleduje hlasovanie o návrhu uznesenia k mimoriadnej správe verejného ochrancu práv (tlač 873). Dávam slovo predsedníčke výboru pre ľudské práva, národnostné menšiny, poslankyni Jane Verešovej, aby hlasovanie uviedla. (Hlasovanie o mimoriadnej správe verejného ochrancu práv o skutočnostiach nasvedčujúcich závažnému porušeniu základných práv a slobôd , tlač 873.)
Podmanický, Ján, poslanec NR SR (2012-07-31):
Ďakujem pekne. Zvolávam zasadnutie sociálneho výboru hneď po prerušení schôdze o 12.00 hodine v miestnosti výboru.
Kollár, Boris, predseda NR SR (2021-10-26):
Ďalší pán poslanec Kremský.
Janiš, Stanislav, poslanec NR SR (2010-08-04):
Ďakujem za slovo. Opäť tu je staronové strašenie. Pán kolega Fico, strašíte dereguláciou cien, strašíte liberalizáciou. Viete, ako v skutočnosti vyzerala vaša ľavicová alebo biznisová regulácia? Najskôr to boli marketingové vyhlásenia o boji s monopolmi, ich dodanenie, dokonca ich znárodnenie, lebo majú veľké zisky na úkor občanov. A potom nasledovala vaša regulácia, ktorá priniesla za dva a pol roka vašej vlády nárast zisku týchto monopolov o plus 5 mld. Sk. Zatiaľ čo za zlej Dzurindovej vlády napr. Slovenské elektrárne mali zisk 1,4 mld., za dobrej ľavicovej vlády Roberta Fica v roku 2007 mali zisk 3,6 mld., v roku 2008 to bolo už skoro 5 mld. korún. Ak k tomu prirátame distribučné spoločnosti, tak dokopy za dva a pol roka ľavicovej socialistickej vlády Roberta Fica zisk týchto spoločností vzrástol o plus 5 mld. korún. Toto je vaša ľavicová biznisová regulácia. Dokonca, pán Fico, vaša vláda neznižovala ceny plynu ani vtedy, keď boli objektívne dôvody na znižovanie cien plynu v roku 2009. Ceny plynu znižovali v Čechách štyrikrát v roku 2009, lebo boli na to objektívne dôvody, na Slovensku ani raz. Tomuto vy hovoríte zodpovedná politika ľavicovej vlády voči občanom? Ja toto nazývam podvod na občanoch.
Hrnčiar, Andrej, podpredseda NR SR (2016-09-07):
Pani poslankyňa Remišová.
Šimečka, Michal, podpredseda NR SR (2024-09-11):
Vážené pani poslankyne, vážení páni poslanci, budeme pokračovať v popoludňajšom rokovaní druhého dňa 19. schôdze Národnej rady Slovenskej republiky v prerušenej rozprave v druhom čítaní o vládnom návrhu zákona o dani zo sladených nealkoholických nápojov. Je to tlač 314. Poprosím ministra financií Ladislava Kamenického, aby zaujal miesto určené pre navrhovateľov a spoločného spravodajcu z výboru pre financie a rozpočet pána Zdenka Svobodu, aby zaujal miesto určené pre spravodajcov, čo už sa aj stalo. Pokračujeme teda faktickými poznámkami na vystúpenie pána poslanca Viskupiča a ako prvý práve pán poslanec Svoboda. Nech sa páči. (Pokračovanie rokovania v druhom čítaní o vládnom návrhu zákona o dani zo sladených nealkoholických nápojov a o zmene a doplnení niektorých zákonov , tlač 314.)
Kollár, Boris, predseda NR SR (2022-02-03):
Ešte až, keď skončia, prosím pekne, faktické poznámky, ešte pán poslanec Ďurica a potom pán poslanec Kočiš.
Suchánek, Alan, poslanec NR SR (2017-10-12):
Ďakujem za slovo. Pán poslanec, je to teda v podstate návrh, ktorý predkladá, predkladajú koaliční poslanci, ja som s týmto návrhom ako opozičný poslanec stotožnený, je to v prospech tých organizácií, ako som hovoril, okrem toho v tom zákone je aj spomínaná správna rada, ktorá, je tam písané o tom, ako má byť kreovaná, a že už podľa tohto znenia tam bude explicitne napísané, aby si nemohol štát ako majoritný zriaďovateľ a vlastník urobiť to, čo napríklad sa stalo vtedy v piešťanskej nemocnici, keď potrebovali to spraviť, to s tým CT-čkom, čo urobili, a dosadiť si riaditeľa, akého potrebovali, a teraz to tu bude explicitne napísané, takže toto už nebude môcť, môcť sa stať. Okrem toho pri, aj dokonca aj pri tých, pri tých predajoch toho hnuteľného majetku, aj pri tom prenajímaní bude musieť súhlasiť, súhlasiť dvojtretinová väčšina tej správnej rady. Takže ja okrem toho, myslím si, že celé to zdravotníctvo je dneska pod ďaleko väčšou kontrolou, tak ja verím, že, že sa to bude realizovať primerane. Chcem veriť.
Taraba, Tomáš, poslanec NR SR (2023-06-13):
Áno, však on to spomínal. Pán Antal, úplne v kľude, to sa aj vás týka. Vy keď ste boli tiež na tých funkciách, nič ste neurobili, takže presne tak ako táto vláda odborníkov predstúpila pred Slovenskom, tak predstúpila s tým, že nám oznámila, že za 800 miliónov tu idú prepadnúť eurofondy, pritom tam máte pani, ktorá je spoluzodpovedná za to. Povedali ste nám, že verejné financie sú v totálnom rozklade. Je to tá istá predošlá Čaputovej vláda, ktorú ona držala, ktorá za to mala zodpovednosť, tak ste sa jej na to mohli pýtať. Hovorila táto vláda, že bude seriózne rokovať s politickými stranami v parlamente. Jedine, s kým rokovala seriózne, zrejme bolo Progresívne Slovensko, ktoré v parlamente neni, a celé toto divadlo, ktoré sa deje, sa deje naozaj len preto, aby Progresívne Slovensko sa mohlo tváriť, že má nejaké slovo a že je dôležité, aby sa v podstate marketingovo nadýchlo. Takže je úplne logické, že táto vláda nedostane žiadnu podporu tohto parlamentu, že tak, jak zbytočne ste boli vymenovaní, tak aj toto obdobie skončíte a môžete rátať, že tu na pôde parlamentu kritickí voči všetkému budeme. Ak ste sa rozhodli, že budete obhajovať iba Ukrajinu, tak to robte. Gaborčáková už 21 miliónov Sorosovi poslala, to znamená, že to má asi odfajknuté a to je asi tak všetko, čo od vás sa dá očakávať.
A. Belousovová, podpredsedníčka NR SR: (2008-05-15):
Ďalšiu otázku položil pán poslanec Ján Pataky a položil ju ministrovi školstva a podpredsedovi... Pán poslanec tu nie je? Dobre, takže na jeho otázku sa odpovedať nebude. Ďalšiu otázku položila pani poslankyňa Jarmila Tkáčová, tá je tu. Položila ju pani ministerke pôdohospodárstva Slovenskej republiky pani Zdenke Kramplovej a otázka znie. „Vážená pani ministerka, koľko podaní na nehospodárne konanie lesných závodov eviduje ministerstvo k dnešnému dňu?“ Nech sa páči, pani ministerka, odpovedajte a oznámte ukončenie odpovede.
Hort, Milan, podpredseda NR SR (2010-12-09):
Vážené panie poslankyne, vážení páni poslanci, vítam vás na popoludňajšom rokovaní Národnej rady. Podľa zákona o rokovacom poriadku začiatok popoludňajšieho rokovania vo štvrtok je vždy vyhradený hodine otázok, ktorú týmto zároveň otváram. Chcem požiadať členov vlády, aby zotrvali na rokovaní Národnej rady, vzhľadom na to, že ďalšími bodmi programu po hodine otázok sú písomné odpovede členov vlády na interpelácie poslancov a ústne interpelácie poslancov. Poslanci včera do 12.00 hodiny písomne predložili 31 otázok na predsedníčku vlády a na členov 15 otázok. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Vítam teraz na rokovaní predsedníčku vlády pani Ivetu Radičovú, ďalších členov vlády a poprosím pani predsedníčku, aby oznámila, kto z členov vlády bude odpovedať na otázky za neprítomných členov vlády. Pani predsedníčka vlády, nech sa páči.
Vášáryová, Magdaléna, poslankyňa NR SR (2014-11-09):
Vážení priatelia, my by sme mali po tomto prejave vykríknuť, heuréka, máme slovenského Lettermana, my máme konečne človeka, ktorý ovláda politický kabaret. Slovensko dnes nemá politický kabaret a pán Kaliňák je absolútny talent. To je veľmi zriedkavý talent. Jeho ťahá obecenstvo, on ho vie rozosmiať, čím ho viacej rozosmieva, tým viacej mu prichádzajú nové nápady, skvelé. Akurát nemá ešte jednu vlastnosť. A to je timing, pretože aj kabaret sa musí končiť niečím. Ale je tu jeden ešte háčik. Toto nie je kabaretný umelec, toto je najsilnejší a najnebezpečnejší minister akejkoľvek vlády na svete, minister vnútra. A ja nechcem, aby v slovenskej vláde bol takýto minister kabaretným umelcom. To sa mi zdá nebezpečné. My tu hovoríme celý čas o firme Medical Group. A tento kabaret, bohužiaľ, toto meno vôbec nespomenul. Vôbec ho nespomenul. A dnes ľudí na Slovensku zaujíma, v koho vrecku skončil ten milión eur. To je zásadná otázka. A preto tu sedíme a pre toto nie sme doma, a preto nechcem, aby náš minister vnútra bol kabaretným umelcom.
B. Bugár, podpredseda NR SR: (2005-06-21):
Vyhlasujem teraz krátku prestávku, aby mohli technici vyhotoviť hlasovaciu kartu pre pána poslanca Kropiláka. (Technická prestávka.) (Po prestávke.)
Hort, Milan, podpredseda NR SR (2010-10-21):
Ďakujem. Ďalším vylosovaným bol pán poslanec Baška. Mám pocit, že sa nenachádza v rokovacej sále a preto na jeho otázku sa odpovedať nebude. Ani na ďalšiu, obe boli adresovaného pánovi ministrovi Galkovi. Štvrtou vylosovanou bola pani poslankyňa Jarmila Tkáčová a tá otázka je adresovaná ministrovi hospodárstva a výstavby pánovi Jurajovi Miškovovi. „Pán minister, aký je váš osobný názor na ťažbu uránu na Slovensku?“ Pán minister, nech sa páči
M. Kovačócy, poslanec: (2008-10-24):
Výbor Národnej rady Slovenskej republiky pre obranu a bezpečnosť ako gestorský výbor k návrhu zákona podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky. 1. Národná rada Slovenskej republiky uznesením č. 769 z 10. septembra 2008 pridelila vládny návrh zákona, ktorým sa mení a dopĺňa zákon č. 480/2002 Z. z. o azyle a o zmene a doplnení niektorých zákonov v znení neskorších predpisov a o zmene a doplnení niektorých zákonov, na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre ľudské práva, národnosti a postavenie žien a Výboru Národnej rady Slovenskej republiky pre obranu a bezpečnosť ako gestorskému. Výbory prerokovali predmetný návrh zákona v stanovenej lehote. 2. Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona podľa § 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. 3. Ústavnoprávny výbor Národnej rady Slovenskej republiky, Výbor Národnej rady Slovenskej republiky pre ľudské práva, národnosti a postavenie žien a Výbor Národnej rady Slovenskej republiky pre obranu a bezpečnosť prerokovali uvedený vládny návrh zákona, súhlasili s vládnym návrhom zákona a odporučili Národnej rade Slovenskej republiky návrh zákona schváliť. 4. Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 480/2002 Z. z. o azyle a o zmene a doplnení niektorých zákonov v znení neskorších predpisov a o zmene a doplnení niektorých zákonov, vyjadrených v ich uzneseniach uvedených pod bodom III tejto správy a v stanoviskách poslancov vyjadrených v rozprave k tomuto návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, odporúča Národnej rade Slovenskej republiky predmetný návrh zákona schváliť. Spoločná správa výborov Národnej rady Slovenskej republiky k vládnemu návrhu zákona, ktorým sa mení a dopĺňa zákon č. 480/2002 Z. z. o azyle a o zmene a doplnení niektorých zákonov v znení neskorších predpisov a o zmene a doplnení niektorých zákonov, v druhom čítaní bola schválená uznesením Výborom Národnej rady Slovenskej republiky pre obranu a bezpečnosť č. 196 na jeho 41. schôdzi. Prosím, pán predsedajúci, otvorte rozpravu k tomuto návrhu.
Danko, Andrej, predseda NR SR (2018-09-18):
Ďakujem, pán poslanec. Do rozpravy je prihlásený ešte pán poslanec Beblavý. Nech sa páči. Boli ústne, hej? (Reakcia z pléna.) Ústne.
M. Číž, podpredseda NR SR: (2009-06-18):
Vážené panie poslankyne, vážení páni poslanci, pokračujeme v popoludňajšom rokovaní tretieho dňa 39. schôdze Národnej rady a to druhým čítaním o vládnom návrhu zákona o Špecializovanom trestnom súde a o zmene a doplnení niektorých zákonov , ktorý prerokúvame v skrátenom legislatívnom konaní. (Zvonenie mobilného telefónu.) Vládny návrh... (Dúfam, pán minister, že to je správa v dôležitom štátnom záujme, pretože poprosím všetkých pánov poslancov, pripomínam ustanovenie zákona o rokovacom poriadku.) Ďakujem. Takže dokončím. Vládny návrh zákona je uverejnený ako tlač 1101. Spoločná správa výborov má číslo 1101a. Teraz podpredseda vlády a minister vnútra Slovenskej republiky Robert Kaliňák tento vládny návrh zákona odôvodní v druhom čítaní. Máte slovo.
Sabolová, Mária, poslankyňa NR SR (2011-09-08):
Ďakujem za slovo. Pán poslanec Kalist, niekoľko poznámok. Hovoríme o množstve e-mailov a krížom-krážom posielaných. Ja dlhé roky robím v zdravotníctve, a tak ako bolo povedané, asi ťažko ma niekto z niečoho obviní alebo v parlamente. Je veľmi zaujímavé, že mne nejaké farmafirmy ani nikto nepísal. Pýtam sa, je to také dosť zaujímavé. Chcem ale povedať, že veľmi odvážne ste nazvali platenú reklamu ako nehoráznosť a možno ešte horšie ste to nazvali. Ja poviem, možno bola odvážna. Ale poznáte stav? Ak nepoznáme stav, tak ho nehodnoťme a mňa argumenty, ktoré boli na túto platenú reklamu zverejnené pani doktorkou Gajdošovou, nepresvedčili. Chcem povedať, že mi vadia zisky, ak majú byť neúmerné zisky, ale je na to priestor už niekoľko rokov, či bývalá vláda, či predbývalá vláda, či táto vláda už mohla riešiť maržami a cenami dávno tento problém. A ešte, aby bojovali lekárne za dobré. Súhlasím s vami, za kvalitu služieb nech bojujú, ale nesúhlasím, aby to boli marketingové ťahy, že odborný garant lekárnik je povinný v sieťových lekárňach, kde sú vernostné programy, ponúkať už dnes lieky, ktoré má na pulte, ktoré mu majiteľ prikáže ponúkať, lebo však iste nemá všetky typy liekov, generiká už dnes ponúka. Čiže tie marketingové ťahy mi vadia. Nevadí mi, aby kvalita lekárne bola všade rovnaká, a je jedno, či je sieťová alebo je vlastníkom fyzická osoba lekárnik. A ešte jedna poznámočka. Ste nedopovedali, že český zákon, vynechali ste odsek 4 a 5, ktoré zakazujú, tak ako u nás, vernostné programy, len ste prečítali ods. 6, ktorý hovorí o precizovaní pri pomernej... (Prerušenie vystúpenia časomerom.)
Drucker, Tomáš, minister zdravotníctva SR (2018-03-13):
Ďakujem pekne, vážený pán predseda, vážené panie poslankyne, vážení páni poslanci, predloženým vládnym návrhom zákona sa v plnej miere transponuje smernica Európskeho parlamentu a Rady Európskej únie z 25. novembra 2015 č. 2015/2302 o balíkoch cestovných služieb a spojených cestovných službách, ktorá je nástrojom maximálnej harmonizácie. Účelom vládneho návrhu zákona je zabezpečiť vysokú úroveň ochrany cestujúcich a zároveň prispieť k posilneniu právnej istoty aj na strane obchodníkov. Jedným z najdôležitejších opatrení je zabezpečenie ochrany pre prípad úpadku cestovnej kancelárie, ktorá bude v podmienkach Slovenskej republiky poskytovaná formou poistenia alebo bankovej záruky. V porovnaní s aktuálne platnou a účinnou úpravou sa zvýši minimálna hranica ochrany pre prípad úpadku a zavedú sa nové povinnosti, aby sa v čo najväčšej možne miere preventívne zabránilo podpoisteniu alebo nedostatočnej bankovej záruke cestovných kancelárií. Predložený návrh zákona vymedzuje tiež úplne nový pojem spojené služby cestovného ruchu, ktoré odráža tzv. dynamické balíky cestovných služieb, pričom sa rozšíri ochrana cestujúcich pred úpadkom cestovnej kancelárie aj pri tomto spôsobe predaja. Návrhom zákona sa ďalej zosúlaďujú informačné povinnosti obchodníkov predávajúcich zájazdy voči cestujúcim a práva cestujúcich v prípadoch, keď cestovné služby nie sú poskytnuté riadne a včas. Návrhom zákona sa zavádza zoznam cestovných kancelárií, ktorý má prispieť k zlepšeniu, k lepšiemu prehľadu na trhu v dotknutom sektore. Návrh zákona je vypracovaný v súlade Ústavou Slovenskej republiky, s ústavnými zákonmi a ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republika viazaná, a súčasne v súlade s právom Európskej únie. Vážený pán predseda, vážené panie poslankyne, vážení páni poslanci, dovoľuje si vás požiadať aj o podporu tohto predloženého návrhu. Ďakujem.
Blaha, Ľuboš, podpredseda NR SR (2024-02-13):
Prepáčte, pani poslankyňa, vzhľadom na to, že už v rokovacej sále asi neudržíme pokoj, tak prerušíme vaše vystúpenie a budeme pokračovať po hlasovaní. Ďakujem pekne za pochopenie. Takže o niekoľko minút bude hlasovanie. Dovtedy prerušujem schôdzu na zhruba štyri minúty. (Prestávka.)
Laššáková, Jana, podpredsedníčka NR SR (2015-06-18):
Na vystúpenie pána poslanca s faktickými poznámkami sa hlásia páni poslanci Huba, Mičovský, Kolesík, Bobík. Končím možnosť prihlásiť sa s faktickými poznámkami. Nech sa páči, pán poslanec Huba.
Pčolinský, Peter, podpredseda NR SR (2022-10-19):
Ďakujem pekne. Pán poslanec Ledecký, chcete reagovať, nechcete reagovať? Ukončujem týmto rozpravu. Chce ešte zaujať stanovisko navrhovateľ? Pán minister, nech sa páči.
Hrušovský, Pavol, podpredseda NR SR (2010-12-02):
Pán poslanec Kužma!
M. Číž, podpredseda NR SR: (2008-10-28):
Slovo má pani Jana Vaľová z výboru pre sociálne veci a bývanie. A prosím ju, aby odôvodnila návrh a stanoviská gestorského výboru.
Dubovcová, Jana, poslankyňa NR SR (2010-12-08):
Prosím, dajte hlasovať o bode 4.
P. Hrušovský, podpredseda NR SR: (2001-09-17):
(Hlasovanie.) Prítomných je 101 poslancov, za 96, zdržali sa 3, nehlasovali 2. Ďakujem, pán poslanec. Poprosím vás teraz, aby ste ako spoločný spravodajca poverený výborom k ďalšiemu návrhu zákona, ktorým je zákon o správe daní a poplatkov a o zmenách v sústave územných finančných orgánov v znení neskorších predpisov , predložili Národnej rade uznesenia k prerokúvanému návrhu zákona. Nech sa páči, pán poslanec. V. Maňka, poslanec: Ďakujem. Procedúra bude rovnaká ako pri predchádzajúcom zákone, nakoľko v rozprave nezazneli žiadne návrhy, pretože odporúčam...
Cigániková, Jana, poslankyňa NR SR (2018-10-24):
Minúta dvadsať svietila na tom displeji, keď ste prvýkrát vyslovili slovo sudca, prvýkrát, druhýkrát ste to potom ešte raz zopakovali pár sekúnd neskôr a potom ste pokračovali v prejave o svojich kolegoch z parlamentu a najmä teda o nás z opozície. Pán Číž, ja vás chcem pekne poprosiť alebo vám ako naozaj v dobrom odporučiť, aby ste sa venovali meritu prerokovanej veci, a nie ľuďom, ktorí sa vyjadrovali pred vami a vašim kolegom, a to z viacerých dôvodov. Jednak, samozrejme, aj kvôli tomu, na čo vás upozornila predsedajúca, že porušujete, porušujete rokovací poriadok, čiže porušujete zákon. Ale to je teda nie prvýkrát, že? Ale najmä teda kvôli vám, lebo viete, vy ste vyzerali, že každú chvíľu to môžete tak nejak nie úplne dobrovoľne ukončiť, a ja ako strážca verejných financií zo zdravotníckeho výboru, ja vám hovorím, že v tom zdravotníctve je fakt málo peňazí, a takto plytvať verejnými zdrojmi a takto riskovať úplne zbytočne, že sa vám naozaj niečo pri tom prejave stane, a nič nikomu tým nepomôcť, pretože vy ste pre toho občana, o ktorého tu ide, svojím prejavom, vy ste mu nijako nepomohli, vy ste sa nedostali k žiadnemu konštruktívnemu riešeniu, vy ste neurobili nič, vy ste tam prišli, postavili ste sa, vypustili ste tam nejaký smrad a odišli ste. Ale nakoniec tomu občanovi ste nepomohli nijako, len ste porušili zákon, ohrozili ste vlastné zdravie a verejné financie. Takže z týchto dôvodov vás poprosím, vyjadrujte sa k zákonom, nie k ľuďom.
Zmajkovičová, Renáta, podpredsedníčka NR SR (2013-02-13):
Ďakujem, pán spravodajca. Otváram rozpravu. Do rozpravy som dostala štyri písomné prihlášky za poslanecký klub KDH Július Brocka, za poslanecký klub OĽaNO Richard Vašečka, za poslanecký klub SaS Juraj Droba a potom je písomne prihlásený Jozef Mikloško. Teraz dávam slovo pánovi poslancovi Júliusovi Brockovi za poslanecký klub KDH.
Schlosár, Rastislav, poslanec NR SR (2017-06-20):
Vážené kolegyne, vážení kolegovia, v rozprave vystúpili dvaja páni poslanci, jedna pani poslankyňa, nepodali žiaden procedurálny návrh. Prosím, pán predseda, aby ste dali hlasovať o tom, že Národná rada prerokuje návrh ústavného zákona v druhom čítaní.
Procházka, Radoslav, poslanec NR SR (2012-02-03):
Ďakujem, pán predseda. Teraz, prosím, dajte hlasovať o tom, že Národná rada Slovenskej republiky volí sudcu Krajského súdu v Trnave, Mgr. Dušana Čima za člena Súdnej rady.
Laššáková, Jana, podpredsedníčka NR SR (2015-12-11):
Na vystúpenie pána poslanca s faktickými poznámkami osem pánov poslancov. Posledný, jedenásty je pán poslanec Hraško. Dobre? Končím možnosť prihlásiť sa s faktickými poznámkami. Nech sa páči, pán poslanec Viskupič.
Bašistová, Alena, poslankyňa NR SR (2017-11-28):
Vážený pán predsedajúci, dovoľte mi predložiť návrh na opakovanie druhého čítania o vládnom návrhu zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní v znení neskorších predpisov (tlač 663). Podľa § 85 ods. 3 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov navrhujeme predsedovi Národnej rady Slovenskej republiky, aby sa Národná rada Slovenskej republiky uzniesla, že uvedený vládny návrh zákona prerokuje len na schôdzi Národnej rady. Ďakujem.
Sulík, Richard, podpredseda vlády a minister hospodárstva SR (2022-03-18):
Ďakujem pekne. Dobré ráno prajem. Vážený pán predsedajúci, vážené kolegyne poslankyne, vážení poslanci, cieľom tohto vládneho návrhu zákona je posilniť a zefektívniť prvky cenovej regulácie na trhu dodávok elektriny a plynu pre odberateľov elektriny v domácnosti, odberateľov plynu v domácnosti a tzv. malé podniky, t. j. odberateľov elektriny a odberateľov plynu mimo domácnosti s ročným odberom elektriny najviac 30 MWh alebo pri plyne 100 MWh. Návrh zákon prináša aj rozšírenie okruhu cenovo regulovaných subjektov v elektroenergetike a plynárenstve o odberateľov elektriny mimo domácnosti, ktorí prevádzkujú zariadenia sociálnych služieb na základe zápisu do registra sociálnych služieb alebo zariadenia sociálnoprávnej ochrany detí, ktorí odoberajú plyn na výrobu tepla a ohrev teplej úžitkovej vody v spoločnom tepelnom zdroji bytového domu. Cieľom návrhu zákona je taktiež posilniť bezpečnosť dodávok elektriny a plynu prostredníctvom inštitútu dodávateľa poslednej inštancie a okamžite podporiť rozsiahly, ale kontrolovaný rozvoj lokálnych zdrojov z obnoviteľných zdrojov energie. Tieto si budú môcť inštalovať koncoví odberatelia elektriny až do výšky maximálnej rezervovanej kapacity ich odberných miest a využívať predovšetkým na účely vlastnej spotreby. Tiež budú mať možnosť dodávky prebytočnej elektriny do sústavy s oslobodením od úhrady tarify za prevádzkovanie systému až do 1 000 MWh vyrobenej a spotrebovanej elektriny ročne. Návrh zákona odstraňuje doterajší limit inštalovaného výkonu 500 kW, ako aj ďalší doterajší limit 10 % inštalovaného výkonu lokálneho zdroja pre dodávku prebytočnej elektriny vyrobenej lokálnym zdrojom. Materiál nemá vplyv na rozpočet verejnej správy, nemá sociálne vplyvy, vplyvy na informatizáciu spoločnosti, na služby verejnej správy pre občana, vplyv na manželstvo, rodičovstvo, rodinu. Návrh zákona bude mať pozitívny vplyv na podnikateľské prostredie a na životné prostredie. Vážený pán predseda, vážené pani poslankyne, páni poslanci, dovoľujem si vás požiadať o podporu tohto zákona. Ďakujem pekne.